CELEX: 22005D0602
Language: et
Date: 2005-08-04 00:00:00
Title: 2005/602/EÜ: EL–Maroko assotsiatsiooninõukogu otsus nr 1/2005, 4. august 2005, EL–Maroko assotsiatsiooninõukogu otsus erandi tegemise kohta Euroopa-Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel protokollist nr 4, mis käsitleb päritolustaatusega toodete mõistet ja halduskoostöö meetodeid

9.8.2005   
            
            
               ET
            
            
               Euroopa Liidu Teataja
            
            
               L 206/8
            
         EL–MAROKO ASSOTSIATSIOONINÕUKOGU OTSUS nr 1/2005,
   4. august 2005,
   EL–Maroko assotsiatsiooninõukogu otsus erandi tegemise kohta Euroopa-Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel protokollist nr 4, mis käsitleb päritolustaatusega toodete mõistet ja halduskoostöö meetodeid
   (2005/602/EÜ)
   EL-MAROKO ASSOTSIATSIOONINÕUKOGU,
   võttes arvesse 26. veebruaril 1996. aastal Brüsselis allkirjastatud Euroopa-Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, (1) (edaspidi “EL–Maroko leping”), eriti päritolustaatusega toodete mõistet ja halduskoostöö meetodeid käsitleva lepingu protokolli nr 4 artiklit 39,
   ning arvestades järgmist:
   
               (1)
            
            
               Ühisdeklaratsioonis EL–Maroko lepingu protokolli nr 4 artikli 39 kohta nähakse ette, et ühendus on valmis läbi vaatama kõik Maroko taotlused teha pärast lepingu allakirjutamist erandeid päritolureeglitest.
            
         
               (2)
            
            
               19. aprillil 2005. aastal esitas Maroko taotluse erandi tegemiseks päritolureeglitest seoses rõivastega. 7. juunil 2005. aastal täiendas Maroko oma taotlust saates toodete loetelu koos vastavate kogustega, mille kogumaht on 10 890 tonni rõivaid, mis kuuluvad kaupade kirjeldamise ja kodeerimise harmoneeritud süsteemi gruppidesse 61 ja 62.
            
         
               (3)
            
            
               7. aprillil 2004. aastal allkirjastatud Maroko–Türgi vabakaubanduslepingu jõustumiseni ja EL–Maroko päritolureegleid käsitleva protokolli muutmiseni, lubab erand toota Marokos päritolustaatusega rõivaid Türgi päritolu kangastest ekspordiks ühendusse.
            
         
               (4)
            
            
               Kõnealust erandit kohaldatakse ka Türgi päritolu ja ühendusest Marokosse eksporditud kangaste suhtes.
            
         
               (5)
            
            
               Kõnealuse erandiga hoitakse ära suurem kumulatsiooni mõju võrreldes olukorraga, mis kaasneks praeguse päritolureeglite protokolliga; erand aitab kaasa Maroko majanduse arengule, eelkõige tekstiilivaldkonnas.
            
         
               (6)
            
            
               Erand tehakse tingimusel, et vabakaubandusleping Maroko ja Türgi vahel, sealhulgas päritolureeglite protokoll, on jõustunud.
            
         
               (7)
            
            
               Erand tuleks teha kuni uue päritolureeglite protokolli jõustumiseni kolme asjaomase poole vahel, nimelt Maroko, Türgi ja ühenduse vahel, kuid mitte mingil juhul pikemaks ajaks kui üks aasta,
            
         ON TEINUD JÄRGMISE OTSUSE:
   Artikkel 1
   Erandina EL–Maroko lepingu protokolli nr 4 II lisast tuleb rõivaid, mis on loetletud käesoleva otsuse lisas ja valmistatud Marokos Türgi päritolu kangast, käsitleda Maroko päritolustaatusega toodetena.
   Artikkel 2
   Artiklis 1 sätestatud erandit kohaldatakse ainult tingimusel, et jõus on Türgi ja Maroko vahel kehtestatud sooduspäritolureeglid, mis on identsed EL–Maroko lepingu protokollis nr 4 sätestatud päritolureeglitega, ja mille abil saaks kindlaks määrata Türgist pärit kangaste päritolustaatust.
   Artikkel 3
   Käesoleva otsuse kohaldamisel ja erandina EL–Maroko lepingu protokolli nr 4 artikli 18 lõigetest 4 ja 5 võivad ühenduse liikmesriigi pädevad asutused väljastada kaupade liikumissertifikaate EUR.1 Türgi päritolu kangaste ekspordiks Marokosse.
   Artikkel 4
   I lisas nimetatud koguseid haldab komisjon, kes võtab kõik haldusmeetmed, mida peetakse vajalikuks nende tõhusaks haldamiseks. Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (2) artiklid 308a, 308b ja 308c kehtivad mutatis mutandis lisas osutatud koguste haldamise suhtes.
   Artikkel 5
   Maroko toll võtab artiklis 1 nimetatud toodete ekspordikoguste kontrollimiseks vajalikud abinõud. Selleks peavad kõik nende käesoleva otsuse kohaselt väljastatavad sertifikaadid kandma viidet käesolevale otsusele. Maroko pädevad asutused edastavad komisjonile iga kolme kuu järel aruande koguste kohta, millele on käesoleva otsuse kohaselt väljastatud kaupade liikumissertifikaat EUR.1 ning kõnealuste sertifikaatide järjekorranumbrid.
   Artikkel 6
   Käesoleva otsuse kohaselt väljastatud liikumissertifikaadi EUR.1 lahter 7 peab sisaldama järgmist tähist ühes keeles, milles EL–Maroko leping on koostatud, st ühes ühenduse keeles või araabia keeles:
   
      “Erand – otsus nr 1/2005”.
   
   Artikkel 7
   Maroko ja Euroopa Ühenduse liikmesriigid võtavad omalt poolt vajalikke meetmeid käesoleva otsuse rakendamiseks.
   Artikkel 8
   Käesolev otsus jõustub selle vastuvõtmise päeval.
   Käesolevat otsust kohaldatakse kuni uue päritolustaatusega toodete mõistet ja halduskoostöö meetodeid käsitleva protokolli jõustumiseni kolme asjaomase poole, st Maroko, Türgi ja ühenduse vahel, kuid mitte mingil juhul kauem kui üks aasta.
   
      Brüssel, 4. august 2005
      
         
            Assotsiatsiooninõukogu nimel
         
         
            eesistuja
         
         M. BENAÏSSA
         
      
   
   
      (1)  EÜT L 70, 18.3.2000, lk 2.
   
      (2)  EÜT L 253, 11.10.1993, lk 1. Määrust on viimati muudetud määrusega (EÜ) nr 883/2005 (ELT L 148, 11.6.2005, lk 5).
   
      LISA
      Artiklis 1 osutatud loetelu
      (tooted, mille suhtes erandit kohaldatakse)
      
                  Jrk
               
               
                  HSi rubriigi nr
               
               
                  Kauba kirjeldus
               
               
                  Kogused
                  (tonnides)
               
            
                  09.1251
               
               
                  6203 42 ja
               
               
                  Puuvillased meeste ja poiste püksid, trakside ja rinnatükiga poolkombinesoonid, lühikesed- või põlvpüksid
               
               
                  6 400
               
            
                  6204 62
               
               
                  Puuvillased naiste ja tüdrukute püksid, trakside ja rinnatükiga poolkombinesoonid, lühikesed- või põlvpüksid
               
            
                  6204 63 ja
               
               
                  Sünteetilisest kangast naiste ja tüdrukute püksid, trakside ja rinnatükiga poolkombinesoonid, lühikesed- või põlvpüksid
               
            
                  6204 69
               
               
                  Muust tekstiilist naiste ja tüdrukute püksid, trakside ja rinnatükiga poolkombinesoonid, lühikesed- või põlvpüksid
               
            
                  09.1253
               
               
                  6207
               
               
                  Meeste ja poiste särgikud jm alussärgid, aluspüksid, püksikud, öösärgid, pidžaamad, supelmantlid, hommikumantlid jms tooted
               
               
                  860
               
            
                  6211
               
               
                  Spordidressid, suusa- ja supelkostüümid; muud rõivad
               
            
                  6212
               
               
                  Rinnahoidjad, sukahoidjad, korsetid, traksid, sukapaelad jms tooted ning nende osad, kaasa arvatud silmkoelised ja heegeldatud
               
            
                  09.1254
               
               
                  6203 41
               
               
                  Lamba- või muude loomade villast meeste ja poiste püksid, trakside ja rinnatükiga poolkombinesoonid, lühikesed- või põlvpüksid
               
               
                  700
               
            
                  6203 43
               
               
                  Sünteetilisest kangast meeste ja poiste püksid, trakside ja rinnatükiga poolkombinesoonid, lühikesed või põlvpüksid
               
            
                  6203 49
               
               
                  Muust materjalist meeste ja poiste püksid, trakside ja rinnatükiga poolkombinesoonid, lühikesed või põlvpüksid
               
            
                  09.1255
               
               
                  6205 ja
               
               
                  Meeste ja poiste särgid
               
               
                  800
               
            
                  6206
               
               
                  Naiste ja tüdrukute pluusid ja särkpluusid
               
            
                  09.1256
               
               
                  6204 51–6204 59
               
               
                  Naiste ja tüdrukute seelikud ja püksseelikud
               
               
                  800
               
            
                  09.1257
               
               
                  6109 90
               
               
                  Muust tekstiilmaterjalist T-särgid, särgikud jm alus- ja pealissärgid (heegeldatud või silmkoelised)
               
               
                  450
               
            
                  09.1258
               
               
                  6204 31–6204 39
               
               
                  Naiste ja tüdrukute jakid ja bleiserid
               
               
                  430
               
            
                  09.1259
               
               
                  6111 30
               
               
                  Sünteetilisest kangast väikelasterõivad ja rõivamanused (heegeldatud või silmkoelised)
               
               
                  350
               
            
                  09.1260
               
               
                  6204 42
               
               
                  Puuvillased naiste ja tüdrukute kleidid
               
               
                  100
               
            
                  KOKKU
               
               
                  10 890